stanford-oval/wikipedia huggingface dataset:
การปักธงที่อิโอจิมะ

การปักธงที่อิโอจิมะ ภาพโดย โจ โรเซนธัล ช่างภาพจากสำนักข่าวเอพี
ภาพลายเส้นสำหรับการระบุตัวบุคคลในภาพ "การปักธงที่อิโอจิมะ" (จากซ้าย) ไอรา เฮยส์, แฟรงคลิน เซาส์เลย์ (†), ไมเคิล สแตรง (†), เรเน่ แก็กนอน, จอห์น แบรดลีย์, ฮาร์ลอน บล็อก (†)
(†) = ตายในการรบที่อิโอโต
การปักธงที่อิโอจิมะครั้งแรก ถ่ายโดย หลุยส์ อาร์. โลเวอรี บุคคลในภาพประกอบด้วย ร้อยโท แฮโรลด์ จี. ชเรียร์, สิบเอก เออร์เนสต์ ไอ. โทมัส จูเนียร์ (นั่ง), สิบตรีกองประจำการ เจมส์ มิเชลส์ (นั่งหน้าถือปืนคาร์บิน), สิบเอก เฮนรี โอ. แฮนเซน (ยืน สวมหมวกแก๊ป), สิบโท ชาร์ลส์ ดับบลิว. ลินด์เบิร์ก (ยืนขวาสุด) อย่างไรก็ตาม สิบตรีกองประจำการ เรย์มอนด์ จาคอบ ได้โต้แย้งการระบุตัวบุคคลในภาพดังกล่าว และยืนยันว่าการระบุบุคคลในภาพควรเป็นดังนี้ : สิบตรีกองประจำการ เจมส์ โรบีสัน (มุมล่างซ้าย), สิบตรีกองประจำการ เรย์มอนด์ จาคอบ (ยืนแบกวิทยุสื่อสาร), ร้อยโท แฮโรลด์ จี. ชเรียร์ (นั่งด้านหลัง ขาของพลฯ เรย์มอนด์), สิบเอก เฮนรี โอ. แฮนเซน (สวมหมวกแก๊ป), ไม่ทราบ (มือจับคันธงด้านล่าง), สิบเอก เออร์เนสต์ ไอ. โทมัส จูเนียร์ (หันหลังให้กล้อง), พลฯ เสนารักษ์ จอห์น แบรดลีย์ (สวมหมวกเหล็ก ยืนอยู่เหนือสิบเอกเออร์เนสต์), สิบตรีกองประจำการ เจมส์ มิเชลส์ (นั่งหน้าถือปืนคาร์บิน), สิบโท ชาร์ลส์ ดับบลิว. ลินด์เบิร์ก (อยู่เหนือสิบตรีฯ เจมส์ มิเชลส์)
การปักธงที่อิโอจิมะ (อังกฤษ: Raising the Flag on Iwo Jima) เป็นชื่อของภาพถ่ายประวัติศาสตร์ที่มีชื่อเสียงที่สุดในยุทธการที่อิโอโต บนเกาะอิโอโต (มักเรียกอีกชื่อว่า อิโอจิมะ) ถ่ายเมื่อวันที่ 23 กุมภาพันธ์ พ.ศ. 2488 โดย โจ โรเซนธัล ช่างภาพจากสำนักข่าวเอพี ภาพนี้เป็นภาพเหตุการณ์ที่ทหารนาวิกโยธินสหรัฐอเมริกา 5 นาย และทหารเรือเสนารักษ์ 1 นาย กำลังช่วยกันปักธงชาติสหรัฐอเมริกาเหนือยอดเขาสุริบาชิ ซึ่งเป็นจุดที่สูงที่สุดของเกาะอิโอโต
ภาพดังกล่าวนี้ได้รับการกล่าวขวัญอย่างมากในสหรัฐอเมริกาและมีการตีพิมพ์ซ้ำหลายครั้ง ทั้งยังได้รับรางวัลพูลิตเซอร์ในปีเดียวกันอีกด้วย ซึ่งต่อมาภาพนี้ก็ได้กลายเป็นสัญลักษณ์อย่างหนึ่งที่ทำให้คนนึกถึงสงครามโลกครั้งที่ 2 และอาจเป็นภาพที่ถูกตีพิมพ์ซ้ำมากที่สุดตลอดกาลอีกด้วย
ทหารทั้ง 6 คนที่ช่วยกันปักธงในภาพนี้ มี 3 คน (แฟรงคลิน เซาส์เลย์, ฮาร์ลอน บล็อก, และ ไมเคิล สแตรง) ได้เสียชีวิตในการรบที่อิโอโตในช่วงต่อมา ส่วนอีก 3 คนที่เหลือ (จอห์น แบรดลีย์, เรเน่ แก็กนอน, และ ไอรา เฮยส์) ก็กลายเป็นผู้มีชื่อเสียงขึ้นมาจากภาพดังกล่าว ซึ่งต่อมาภาพนี้ได้ถูกนำมาใช้เป็นต้นแบบของอนุสาวรีย์ทหารนาวิกโยธินสหรัฐอเมริกาที่สุสานแห่งชาติอาร์ลิงตัน รัฐเวอร์จิเนีย ประเทศสหรัฐอเมริกา
เสรีภาพทางศาสนา

เทพีมิเนอร์วาถือเป็นสัญลักษณ์ของความรุ่งเรืองทางปัญญาที่ปกป้องผู้นับถือทุกศาสนา
เสรีภาพทางศาสนา (อังกฤษ: Freedom of Religion) ในประเทศต่าง ๆ ไม่ว่าจะมีการปกครองรูปแบบใดก็ให้ความสำคัญแก่เสรีภาพในศาสนาของประชาชนทั้งสิ้น โดยตั้งอยู่บนหลักการพื้นฐานสองประการ คือ
เสรีภาพในการนับถือศาสนาเป็นสิทธิตามธรรมชาติจะล่วงละเมิดไม่ได้ และเป็นสิทธิศักดิ์สิทธิ์ของมนุษย์ทุกคนต้องให้การรับรองและคุ้มครอง
เป็นหลักความจริงว่าเสรีภาพในศาสนาไม่มีใครจะใช้เสรีภาพอยู่เหนือผู้อื่น ทุกคนมีสิทธิและหน้าที่เท่าเทียมกัน โดยรัฐจะต้องทำหน้าที่รักษาผลประโยชน์ของสังคมโดยรวม ถึงต้องเข้ามาจัดระเบียบการใช้เสรีภาพในทางศาสนาของประชาชนและ ป้องกันไม่ให้การใช้เสรีภาพของประชาชนคนหนึ่งกระทบกระเทือนต่อเสรีภาพของผู้อื่น โดยรัฐจะไปจำกัดหรือแทรกแซงเสรีภาพในศาสนาของประชาชนจนเกินขอบเขตจากเงื่อนไขที่กำหนดไว้ไม่ได้ หากแต่จะต้องกำหนดไว้ให้ชัดเจน เนื่องจากเรื่องสิทธิและเสรีภาพในการนับถือศาสนามีบทบาทสำคัญทางสังคม การจัดระเบียบความสงบเรียบร้อยของประชาชนและการอยู่ร่วมกันอย่างสันติ จึงเป็น สิ่งสำคัญที่รัฐจะช่วยให้เกิดความเข้าใจกันระหว่างศาสนา หากไม่ได้รับความใส่ใจจากภาครัฐแล้ว ปัญหาดังกล่าวอาจจะทำให้เกิดข้อขัดแย้งระหว่างศาสนาได้
กฎหมาย > ในประเทศไทย

บทความหลัก: เสรีภาพทางศาสนาในประเทศไทย
บุคคลย่อมมีเสรีภาพบริบูรณ์ในการถือศาสนาและย่อมมีเสรีภาพในการปฏิบัติหรือประกอบพิธีกรรมตามหลักศาสนาของตน แต่ต้องไม่เป็นปฏิปักษ์ต่อหน้าที่ของปวงชนชาวไทย ไม่เป็นอันตรายต่อความปลอดภัยของรัฐ และไม่ขัดต่อความสงบเรียบร้อยหรือศีลธรรมอันดีของประชาชน
เสรีภาพในการเลือกนับถือศาสนาหรือ ความเชื่อ ในที่นี้นั้นหมายรวมถึงเสรีภาพในการยึดมั่นศรัทธาหรือมีความเชื่อที่แตกต่างจากบุคคลอื่น ในหลักการทางศาสนาหรือความเชื่อใด ๆ หรือเสรีภาพที่จะไม่นับถือศาสนาใด ๆ เสรีภาพในการ นับถือศาสนาจำเป็นต้องมีเสรีภาพในการเลือกนับถือศาสนา สิทธิที่จะคงไว้ในความเชื่อถือศรัทธา จึงไม่มีบุคคลใดที่จะถูกบังคับให้เป็นที่เสื่อมเสียแก่เสรีภาพในการเลือกถือศาสนาด้วยมาตรการใด ๆ หรือให้นับถือศาสนาใดศาสนาหนึ่งไม่ว่าโดยทางตรงหรือทางอ้อม
เสรีภาพในการนับถือศาสนาในประเทศไทย มีลักษณะเช่นเดียวกันกับเสรีภาพในเรื่องอื่น ๆ ตามที่บทบัญญัติของรัฐธรรมนูญแห่งราชอาณาจักรไทย ได้บัญญัติรับรองไว้ กล่าวคือ เสรีภาพในการนับถือศาสนา โดยเนื้อหาของการใช้เสรีภาพแล้วเป็นเสรีภาพที่สมบูรณ์และไม่อนุญาตให้มีการจำกัดใด ๆ ได้เลย รัฐหรือหน่วยงานของรัฐไม่มีอำนาจแทรกแซงเสรีภาพในการถือศาสนา
สำหรับประเทศไทยนั้นเริ่มกล่าวถึงเสรีภาพต่าง ๆ ไว้ในรัฐธรรมนูญไทยฉบับแรกเมื่อวันที่ 10 ธันวาคม 2475 ได้บัญญัติเกี่ยวกับการรับรองเสรีภาพในการนับถือศาสนาไว้ในมาตรา 13 ของรัฐธรรมนูญแห่งราชอาณาจักรไทย พุทธศักราช 2475 หมวด 2 ว่าด้วยสิทธิและหน้าที่ของ ชนชาวสยามความว่า 
“บุคคลย่อมมีเสรีภาพบริบูรณ์ในการ ถือศาสนาหรือลัทธิใด ๆ และย่อมมีเสรีภาพ ในการปฏิบัติพิธีกรรมตามความนับถือของตน เมื่อไม่เป็นการขัดต่อความสงบเรียบร้อยหรือศีลธรรมของประชาชน” แนวความคิดการให้ความคุ้มครองเสรีภาพในการ นับถือศาสนานี้เกิดจากคณะผู้ยกร่างรัฐธรรมนูญ เห็นว่าการให้เสรีภาพในประเทศไทยไม่มีความชัดเจนแน่นอน ซึ่งไม่อาจเป็นการให้หลักประกันของประชาชนได้ จึงจำเป็นต้องบัญญัติไว้ในรัฐธรรมนูญให้ชัดเจน ซึ่งเป็นกฎหมายสูงสุดของประเทศเพื่อเป็นหลักประกันสิทธิเสรีภาพของประชาชนว่าผู้ปกครองจะละเมิดมิได้ และนับตั้งแต่นั้นเป็นต้นมา รัฐธรรมนูญไทยฉบับ หลัง ๆ ทุกฉบับก็ได้วางหลักประกันสิทธิเสรีภาพ ในศาสนาตลอดมา
ในส่วนของรัฐธรรมนูญแห่งราชอาณาจักรไทยฉบับปัจจุบันก็ได้บัญญัติรับรองเสรีภาพในการ ถือศาสนาไว้เช่นเดียวกัน แต่มีบางกรณีที่เกิดปัญหาอยู่บ่อยครั้ง คือ กรณีที่ผู้นับถือศาสนาอิสลามที่ศึกษาอยู่ในสถาบันการศึกษาของรัฐที่ต้องแต่งกายโดยหญิงมุสลิมต้องคลุมหน้า (หิญาบ) ตามบทบัญญัติของศาสนาอิสลาม แต่ไม่อาจกระทำได้เนื่องจากผู้บริหารการศึกษาอ้างว่าไม่ได้บัญญัติรับรองไว้ในรัฐธรรมนูญไทย ทำให้เป็นปัญหาแก่ผู้นับถือศาสนาในการปฏิบัติตน จะเห็นได้ว่ารัฐธรรมนูญฉบับปัจจุบันได้บัญญัติขยายความหมายเสรีภาพในศาสนาในรัฐธรรมนูญ ให้มีรายละเอียดชัดเจนขึ้น ส่งผลให้รัฐต้องอำนวยประโยชน์ให้บุคคลได้รับประโยชน์สมดังสิทธิที่ได้ รับรองไว้ และหลักการอีกประการหนึ่งคือ การใช้เสรีภาพจะต้องไม่เป็นปฏิปักษ์ต่อหน้าที่ของพลเมือง และไม่เป็นการขัดต่อความสงบเรียบร้อยหรือศีลธรรมอันดีของประชาชนด้วย หากมีการใช้เสรีภาพที่ไม่ชอบย่อมจะไม่ได้รับความคุ้มครองตามรัฐธรรมนูญ นอกจากนี้รัฐธรรมนูญยังได้วางหลักไว้ว่าบุคคลจะไม่นับถือศาสนาใด ๆ เลยก็ได้ รัฐจะบังคับให้ราษฎรนับถือศาสนาใดศาสนาหนึ่งก็ไม่ได้ และยังได้วางหลักประกันความเป็นธรรมต่อบุคคลที่จะไม่ถูกเลือกปฏิบัติอย่างได้เปรียบหรือเสียเปรียบอันเนื่องมาจากความเชื่อทางศาสนาของตน ที่วางหลักไว้เช่นนี้เป็นการนำกรณีที่เคยมีปัญหาการเลือกปฏิบัติต่อบุคคล มาบัญญัติให้ชัดแจ้งว่าจะเลือกปฏิบัติโดยไม่เป็นธรรมเพราะเหตุความเชื่อทางศาสนาไม่ได้
กฎหมาย > ในประเทศสหรัฐอเมริกา

ในประเทศสหรัฐอเมริกามีบทบัญญัติ เกี่ยวกับเสรีภาพในการนับถือศาสนาในบทแก้ไขเพิ่มเติมรัฐธรรมนูญที่ 1 (Amendment 1) กล่าวไว้ว่า “สภานิติบัญญัติจะต้องไม่ออกกฎหมายรับรอง การจัดตั้งศาสนาใดศาสนาหนึ่งหรือห้ามการปฏิบัติพิธีกรรมทางศาสนาโดยอิสระ” ทำให้เกิดปัญหา ความขัดแย้งกันเบื้องต้นในการพิจารณาของ สภาคองเกรสว่าสภานิติบัญญัติจะออกกฎหมายห้ามการปฏิบัติศาสนกิจโดยเสรีไม่ได้จริง ๆ หรือไม่ทั้งนี้ เนื่องจากบทบัญญัติในรัฐธรรมนูญไม่มีข้อแสดงเงื่อนไขจำกัดเสรีภาพไว้เลย แต่สิทธิของบุคคลที่จะกระทำตามความเชื่อของตนไม่ใช่สิทธิเด็ดขาด รัฐอาจวางข้อจำกัดบางประการเกี่ยวกับการปฏิบัติศาสนกิจได้ ถ้าความเชื่อของเขาไปขัดต่อหน้าที่ทางสังคมหรืออาจเป็นอันตรายต่อสังคม
แต่อย่างไรก็ดีในเรื่องนี้ เป็นเรื่องที่ยังมีข้อโต้เถียงกันมากและมีผู้ให้ความเห็น ซึ่งต่างกันออกไป แต่ศาลสูงของสหรัฐได้สร้างข้อจำกัดเสรีภาพดังกล่าวไว้อย่างเป็นทางการในคดี United States V. O’Brien โดยศาลได้ให้เหตุผลในการจำกัดเสรีภาพในการปฏิบัติศาสนาว่า จะต้องนำมาเปรียบเทียบกับประโยชน์ของรัฐหรือประโยชน์มหาชน (Government Interrest) ประโยชน์ของรัฐย่อมมีความสำคัญมากกว่า และรัฐสามารถปฏิบัติกิจการบางอย่างได้ตามรัฐธรรมนูญหากประโยชน์นั้น มีความสำคัญ มากพอ กล่าวคือถ้าประโยชน์ของรัฐมิได้กระทบต่อเสรีภาพในการนับถือศาสนาอย่างเด่นชัด รัฐก็ควรมีความชอบธรรมที่จะปฏิบัติเพื่อประโยชน์ของส่วนรวมได้
กฎหมาย > ในประเทศเยอรมนี

ในประเทศเยอรมันได้มีการคุ้มครองเสรีภาพในการนับถือศาสนาไว้โดยถือตามหลักทั่วไปที่เป็นการยอมรับว่า การใช้เสรีภาพของบุคคลย่อมต้องมีขอบเขตและเสรีภาพในการนับถือศาสนาแม้จะไม่มีกฎหมายจำกัดขอบเขตไว้อย่างชัดเจน แต่ในบางกรณี การใช้เสรีภาพของบุคคลมีความจำเป็นที่จะต้อง อยู่ภายใต้เงื่อนไขบางประการ ถ้าเสรีภาพนั้นขัดกับเสรีภาพพื้นฐานในเรื่องอื่นหรือกระทบต่อสังคมเพราะหลักการของสิทธิพื้นฐานย่อมมีหลักประกันว่าทุกคนในสังคมมีสิทธิที่จะมีชีวิตในสิทธิพื้นฐานตราบเท่าที่การใช้เสรีภาพของบุคคลในสิทธิเหล่านี้ไม่ละเมิดสิทธิหรือประโยชน์ของบุคคลอื่น แต่ถ้าในกรณีที่มีความขัดแย้งกันระหว่างสิทธิพื้นฐาน ศาลจะพิจารณาถึงประโยชน์และความจำเป็นทั้งสองด้านเพื่อความสมดุลในผลกระทบที่เกิดขึ้นระหว่างสิทธิทั้งสอง
กฎหมาย > คดีตัวอย่างที่เคยเกิดขึ้นเกี่ยวกับเสรีภาพในการนับถือศาสนา

เคยมีคดีตัวอย่างที่เกิดขึ้นจริง เป็นคดีการใช้เสรีภาพในศาสนาของโบสถ์เกี่ยวกับการตีระฆังในตอนเช้าวันอาทิตย์ ศาลต้องทำให้เกิดดุลยภาพกับสิทธิของบุคคลที่อยู่บริเวณใกล้กับโบสถ์ที่อาจจะถูกรบกวนโดยเสียงระฆัง และศาลจะต้องไม่ล่วงละเมิดคุณค่าพื้นฐานของการใช้เสรีภาพที่จะตีระฆังได้แต่ทั้งนี้เพื่อไม่ให้กระทบประโยชน์ของบุคคลอื่นอาจจะปรับในเรื่องเวลาในการตีระฆังเป็นการตีเพื่อบอกเวลาแทน
แนวคิดที่ขัดต่อเสรีภาพในการนับถือศาสนา

การประกาศศาสนาประจำชาติ
การบังคับให้นับถือศาสนาใดศาสนาหนึ่งตั้งแต่แรกเกิด
การศึกษาศาสนาเปรียบเทียบ เพื่อมุ่งหวังให้เกิดความขัดแย้งระหว่างศาสนา
การเลือกปฏิบัติของรัฐต่อกลุ่มคนหรือบุคคลที่นับถือศาสนา เช่น การขัดขวาง การไม่ให้การสนับสนุน เพิกเฉย ต่อกลุ่มคนหรือบุคคลที่นับถือศาสนารวมถึงการนับถือศาสนาและการปฏิบัติตามศาสนพิธีของศาสนา
การให้ความคุ้มครองหรือความสำคัญกับศาสนาใดศาสนาหนึ่งเป็นพิเศษกว่าศาสนาอื่น ๆ รวมถึงศาสนสถาน ศาสนพิธี นักบวช ศาสนิกชน ฯลฯ ของศาสนา
สุริยา ชินพันธุ์

| สุริยา ชินพันธุ์ |
| --- | --- |
จากเรื่อง แม่ดอกกัญชา (พ.ศ. 2520) ที่แสดงร่วมกับ สมบัติ เมทะนี และ มยุรา ธนะบุตร
สารนิเทศภูมิหลัง
เกิด: 19 พฤศจิกายน พ.ศ. 2495 ธนยศ ชินพันธุ์ ประมูล ชินพันธุ์ (ชื่อเดิม)
เสียชีวิต: 5 มิถุนายน พ.ศ. 2565 (69 ปี) อำเภอบางบัวทอง จังหวัดนนทบุรี ประเทศไทย
คู่สมรส: ระพีพรรณ เปรมรัศมี (เลิก)
อาชีพ: นักแสดง, นักร้องลูกทุ่ง
ปีที่แสดง: พ.ศ. 2514 - 2540 (25 ปี)
ผลงานเด่น: มนต์รักแม่น้ำมูล (พ.ศ. 2520)
เมขลา: นักแสดงนำชายยอดเยี่ยม-โอรสหมาป่า (ช่อง 3)
ฐานข้อมูล
IMDb
สุริยา ชินพันธุ์ มีชื่อจริงคือ ธนยศ ชินพันธุ์ (ชื่อเดิม: ประมูล ชินพันธุ์) มีชื่อเล่นว่า "ตุ้ย" หรือ "เอ" เป็นนักแสดง และนักร้องชาวไทย
การเสียชีวิต

เมื่อวันที่ 31 พฤษภาคม พ.ศ. 2565 บิณฑ์ บรรลือฤทธิ์ ได้แจ้งข่าวว่า สุริยาป่วยด้วยโรคติดเชื้อไวรัสโคโรนา 2019 (โควิด-19) มากว่า 5 วันแล้ว และเชื้อลงปอด ทำให้ต้องเข้ารับการรักษาในห้องไอซียูของโรงพยาบาลแห่งหนึ่ง จนกระทั่งบิณฑ์ได้แจ้งข่าวว่าสุริยาเสียชีวิตเมื่อช่วงเช้าของวันอาทิตย์ที่ 5 มิถุนายน สิริอายุ 69 ปี ทำให้ต้องมีพิธีฌาปนกิจศพทันทีในวันเดียวกัน ตามมาตรการของกระทรวงสาธารณสุข ที่เมรุวัดคลองชัน โดย พล.ต.ท.คำรณวิทย์ ธูปกระจ่าง นายกองค์การบริหารส่วนจังหวัดปทุมธานี เดินทางมาเป็นประธานในพิธี
ผลงานภาพยนตร์

พ.ศ. 2515 - สวนสน รับบท นาวิน
พ.ศ. 2515 - ลูกชู้
พ.ศ. 2516 - ขอบฟ้าเขาเขียว
พ.ศ. 2517 - สาวสิบเจ็ด
พ.ศ. 2517 - คนกินเมีย รับบท อุทาน
พ.ศ. 2517 - คู่หู
พ.ศ. 2517 - ดอกคูนเสียงแคน รับบท คำรณ
พ.ศ. 2517 - ใครจะร้องไห้เพื่อฉัน
พ.ศ. 2517 - ตะวันรอนที่หนองหาร รับบท พล
พ.ศ. 2517 - ทองประกายแสด รับบท บันเทิง / มิตร
พ.ศ. 2517 - คุณครูที่รัก
พ.ศ. 2517 - ประทีปอธิษฐาน รับบท กล
พ.ศ. 2518 - ผยอง รับบท หม่อมราชวงศ์เหินฟ้า จตุพล
พ.ศ. 2518 - เหยื่ออารมณ์ รับบท ตะวัน
พ.ศ. 2518 - สาวเจ้าพยัคฆ์ รับบท เสี่ยสมาน
พ.ศ. 2518 - ข้าวนอกนา รับบท ป่าน
พ.ศ. 2518 - ทางโค้ง รับบท วันสว่าง
พ.ศ. 2518 - เผ็ด รับบท ราเมธ
พ.ศ. 2518 - ลูกผู้ชาย
พ.ศ. 2519 - น้ำตาหยดสุดท้าย
พ.ศ. 2519 - กระดังงากลีบทอง รับบท รักศักดิ์
พ.ศ. 2519 - 17 ทหารกล้า
พ.ศ. 2519 - เจ้าแม่
พ.ศ. 2519 - น้ำตาลใกล้มด
พ.ศ. 2519 - ช่องว่างระหว่างหัวใจ
พ.ศ. 2519 - อีสาวอันตราย รับบท ปราการ
พ.ศ. 2519 - นักเลงสามสลึง รับบท ปราย
พ.ศ. 2519 - วัยอันตราย
พ.ศ. 2520 - ตบะแตก รับบท อิทธิพล
พ.ศ. 2520 - มนต์รักแม่น้ำมูล รับบท แคน
พ.ศ. 2520 - พ่อตาปืนโต รับบท ทิว
พ.ศ. 2520 - ลูกเจ้าพระยา
พ.ศ. 2520 - แม่ดอกกัญชา รับบท สมไทย
พ.ศ. 2520 - สิงห์สำออย รับบท ทีม
พ.ศ. 2520 - ศึก 5 เสือ รับบท กนก
พ.ศ. 2521 - 15 หยกๆ 16 ไม่หย่อน รับบท นัทที
พ.ศ. 2521 - มือปืนนมสด รับบท หนาม
พ.ศ. 2521 - ทายาทป๋องแป๋ง
พ.ศ. 2521 - แตกหนุ่ม แตกสาว รับบท ปัทมรินทร์
พ.ศ. 2521 - อาณาจักรนักเลง รับบท หัวหน้าเดชา
พ.ศ. 2521 - ทีเด็ดคู่เขย
พ.ศ. 2521 - ถล่มวังข่า
พ.ศ. 2521 - ลูกทุ่งเพลงสวรรค์
พ.ศ. 2521 - ขุนกระทิง รับบท ไอ้กร๊วก
พ.ศ. 2521 - เสียสาว รับบท นาวิน
พ.ศ. 2521 - ไอ้ 8 นิ้ว รับบท ศากยะ
พ.ศ. 2521 - โตไม่โตซัดดะ
พ.ศ. 2521 - มันส์เขาล่ะ รับบท เจ้าสุย
พ.ศ. 2522 - ตลุมบอน รับบท แสน
พ.ศ. 2522 - เพลงสุดท้าย
พ.ศ. 2523 - ตาพระยาบ้าเลือด
พ.ศ. 2524 - ใครกำหนด
พ.ศ. 2525 - มันมาจากโลกันต์
พ.ศ. 2527 - ลูกสาวคนใหม่ รับบท พริก
พ.ศ. 2529 - วันแห่งความรัก
พ.ศ. 2554 - ปัญญา เรณู รับบท พ่อของเปว
ผลงานเพลง

รักเก่าที่บ้านเกิด
คอนเสิร์ต

คอนเสิร์ต ลูกทุ่งจ๋ามหาสนุก (21 – 22 เมษายน 2555)
ผลงานละครทีวี

2519 - ลูกคนยาก (ช่อง 7)
2526 - น้ำฝน (ช่อง 5)
2530 - เจ้าชายน้อย (ช่อง 3)
2531 - พยัคฆ์สองแผ่นดิน (ช่อง 3)
2531 - โอรสหมาป่า (ช่อง 3)
2533 - กตัญญูประกาศิต (ช่อง 3)
2534 - คู่ทรหด (ช่อง 5)
2538 - นางสิบสอง (ช่อง 5)
2539 - มาหยารัศมี (ช่อง 3)
แหล่งข้อมูลอื่น

เพลง รักเก่าที่บ้านเกิด (ต้นฉบับโดย สุริยา ชินพันธุ์)
หวง จิ่งหยวี

หวง จิ่งหยวี (จีน: 黄景瑜; พินอิน: Huángjǐngyú; อังกฤษ: Huang Jingyu; เกิด 30 พฤศจิกายน พ.ศ. 2535) หรือที่รู้จักในชื่อ จอห์นนี หวง (อังกฤษ: Johnny Huang) เป็นนักแสดงและนายแบบชาวจีน เขามีชื่อเสียงจากการแสดงในเรื่อง Addicted (2016), Operation Red Sea (2018), Moonshine and Valentine  (2018) และ The Thunder (2019)
ผลงานการแสดง > ภาพยนตร์

| ปี ค> ศ. | ชื่อภาษาอังกฤษ | ชื่อภาษาจีน | บทบาท | Ref>  |
| --- | --- | --- | --- | --- |
| 2018 | Operation Red Sea | 红海行动 | กู่ชุน |  |
| 2019 | Pegasus | 飞驰人生 | หลินเจินตง |  |
| 2019 | Mao Zedong 1949 | 决胜时刻 | เฉินโหยวฝู |  |
| 2020 | Lost in Russia | 囧妈 | ต้าหลง |  |
| 2020 | Wild Grass | 荞麦疯长 | อู๋เฟิง |  |
| 2020 | Oversize Love | 月半爱丽丝 | หานปิง |  |
| 2022 | Formed Police Unit | 维和防暴队 | อวี่เว่ยตง |  |
| 2023 | The Procurator / Justices Seeker | 检察风云 | หลี่รุ่ย |  |
แหล่งข้อมูลอื่น

หวง จิ่งหยวี ที่ซินล่างเวย์ปั๋ว (ในภาษาจีน)
หวง จิ่งหยวี ที่อินสตาแกรม
หวง จิ่งหยวี ที่อินเทอร์เน็ตมูวีเดตาเบส
ยุทธการที่อิโอโต

| ด ค กการทัพหมู่เกาะวอลคาโนและหมู่เกาะรีวกีว |
| --- | --- |
อิโวะจิมะ – โอะกินะวะ – เท็ง-โง
ยุทธการที่อิโอโต (ญี่ปุ่น: 硫黄島の戦い; โรมาจิ: Iōtō no tatakai, 19 กุมภาพันธ์ – 26 มีนาคม ค.ศ. 1945) เป็นยุทธการสำคัญซึ่งกองทัพสหรัฐอเมริกาขึ้นบกและยึดเกาะอิโอโตจากกองทัพบกจักรวรรดิญี่ปุ่นระหว่างสงครามโลกครั้งที่สองได้ในที่สุด การบุกครองของอเมริกา ชื่อรหัส ปฏิบัติการดีแทชเมนต์ (อังกฤษ: Operation Detachment) มีเป้าหมายยึดทั้งเกาะ ซึ่งรวมสนามบินที่ญี่ปุ่นยึดสามแห่ง (รวมสนามใต้และสนามกลาง) เพื่อเป็นพื้นที่พักพลสำหรับเข้าตีหมู่เกาะหลักของญี่ปุ่น ยุทธการนานห้าสัปดาห์นี้มีการสู้รบที่ดุเดือดและนองเลือดที่สุดในสงครามแปซิฟิกของสงครามโลกครั้งที่สอง
หลังเกิดการสูญเสียอย่างหนักในยุทธการ คุณค่าทางยุทธศาสตร์ของเกาะกลายเป็นข้อพิพาท เกาะนี้ไร้ประโยชน์สำหรับกองทัพบกสหรัฐที่จะใช้เป็นพื้นที่พักพลและไร้ประโยชน์สำหรับกองทัพเรือสหรัฐที่จะใช้เป็นฐานทัพเรือ ทว่า ผึ้งทะเล (seabee) กองทัพเรือสร้างลานบินขึ้นใหม่ ซึ่งใช้เป็นลานลงจอดฉุกเฉินสำหรับบี-29 ของกองทัพอากาศสหรัฐ
ที่ตั้งของกองทัพบกจักรวรรดิญี่ปุ่นบนเกาะมีป้อมค่ายหนาแน่น โดยมีเครือข่ายบังเกอร์ ที่มั่นปืนใหญ่ซ่อน และอุโมงค์ใต้ดิน 18 กิโลเมตร ทหารอเมริกันภาคพื้นได้รับการสนับสนุนจากปืนใหญ่กองทัพเรืออย่างกว้างขวางและความเป็นเจ้าอากาศเบ็ดเสร็จเหนืออิโอโตตั้งแต่เริ่มยุทธการโดยนักบินของกองทัพเรือสหรัฐและเหล่านาวิกโยธิน
อิโอโตยังเป็นยุทธการเดียวสำหรับเหล่านาวิกโยธินสหรัฐที่กำลังพลสูญเสียของฝ่ายอเมริกันสูงกว่าญี่ปุ่น แม้การเสียชีวิตจากการสู้รบของฝ่ายญี่ปุ่นคิดเป็นสามเท่าของจำนวนผู้เสียชีวิตฝ่ายอเมริกัน จากทหารญี่ปุ่น 22,000 นายบนอิโอโต มีถูกจับเป็นเชลยเพียง 216 นาย ซึ่งบางส่วนถูกจับเพราะถูกทำให้หมดสติไม่ก็ถูกทำให้พิการ ที่เหลือส่วนใหญ่ตายในการรบ แม้มีประเมินว่า มากถึง 3,000 นายยังคงต่อต้านในระบบถ้ำต่าง ๆ อีกหลายวันให้หลัง จนสุดท้ายจำนนต่อการบาดเจ็บหรือยอมจำนนอีกหลายสัปดาห์ต่อมา
แม้การสู้รบนองเลือดและกำลังพลสูญเสียอย่างรุนแรงทั้งสองฝ่าย แต่การพ่ายแพ้ของญี่ปุ่นรับประกันตั้งแต่ต้น ความเหนือกว่าท่วมท้นของอเมริกันทั้งด้านอาวุธและจำนวน ตลอดจนการควบคุมอำนาจทางอากาศเบ็ดเสร็จ กอปรกับการที่ญี่ปุ่นไม่สามารถถอยหรือได้รับกำลังเพิ่มเติม ทำให้ไม่มีกรณีแวดล้อมที่เป็นไปได้ซึ่งฝ่ายอเมริกันจะแพ้ยุทธการ
ยุทธการนี้ถูกจารึกโดยภาพถ่ายการปักธงสหรัฐบนยอดภูเขาสุริบะยะชิสูง 166 เมตรโดยนาวิกโยธินสหรัฐห้านายและเหล่าพยาบาลสนามกองทัพเรือสหรัฐหนึ่งนายของโจ โรเซนทัล ภาพถ่ายบันทึกการปักธงที่สองบนภูเขานั้น ซึ่งทั้งสองเกิดในวันที่ห้าของยุทธการ 35 วัน ภาพถ่ายของโรเซนทัลพลันกลายเป็นสัญรูปถาวรของยุทธการนั้น สงครามในแปซิฟิก และเหล่านาวิกโยธิน และได้รับการทำซ้ำอย่างกว้างขวาง
บทนิยาม

บทนิยาม เป็นข้อความแสดงความหมายของคำ หรือวลี หรือชุดสัญลักษณ์ต่าง ๆ บทนิยามแบ่งได้เป็นสองหมวดหมู่ใหญ่ ๆ ได้แก่ บทนิยามเชิงเนื้อหา (อธิบายเนื้อหาสำคัญของคำ) และบทนิยามเชิงขยายความ (แจกแจงรายการข้อมูลที่เป็นความหมายของคำ) คำหนึ่ง ๆ อาจมีหลายความหมาย จึงทำให้มีบทนิยามหลายบทนิยาม
ในทางคณิตศาสตร์ บทนิยามจะให้ความหมายของศัพท์เฉพาะคำใหม่ แทนที่จะอธิบายศัพท์ที่มีอยู่แล้ว บทนิยามและสัจพจน์เป็นพื้นฐานที่คณิตศาสตร์ทุกสาขากำหนดขึ้น
ออลเฮลเดอะคิง

| ออลเฮลเดอะคิง |
| --- | --- |
กำกับ: ดรูว์ เพียร์ซ
บทภาพยนตร์: ดรูว์ เพียร์ซ
สร้างจาก: มาร์เวลคอมิกส์
อำนวยการสร้าง: เควิน ไฟกี
นักแสดงนำ:   เบน คิงสลีย์  สคูต แมคนารี  เลสเตอร์ สเปต  แซม ร็อกเวลล์ 
กำกับภาพ: ไมเคิล บอนวิลเลียน
ตัดต่อ: แดน เลเบนทัล
ดนตรีประกอบ: ไบรอัน ไทเลอร์
บริษัทผู้สร้าง: มาร์เวล สตูดิโอ 
ผู้จัดจำหน่าย: วอลท์ ดิสนีย์ สตูดิโอโฮม เอนเตอร์เทนเมนต์
วันฉาย:   4 กุมภาพันธ์ ค.ศ. 2014 (2014-02-04) (ดิจิตัล)  25 กุมภาพันธ์ ค.ศ. 2014 (2014-02-25) (ฉายจริง) 
ความยาว: 14 นาที
ประเทศ: สหรัฐอเมริกา
ภาษา: ภาษาอังกฤษ
ออลเฮลเดอะคิง (อังกฤษ: All Hail the King) เป็นภาพยนตร์สั้นสัญชาติอเมริกันในปี ค.ศ. 2014 ที่ฉายในรูปแบบภาพยนตร์แผ่น ซึ่งมีตัวละครชื่อ เทรเวอร์ สแลตเทอรี จากจักรวาลภาพยนตร์มาร์เวล (MCU) ผลิตโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอโฮมเอ็นเตอร์เทนเมนต์ ภาพยนตร์เรื่องนี้เป็นภาคต่อและภาคแยกของภาพยนตร์เรื่อง ไอรอนแมน 3 (2013) และเป็นภาพยนตร์สั้นลำดับที่ห้าจากชุดมาร์เวลวันช็อตส์ ซึ่งอยู่ในจักรวาลภาพยนตร์มาร์เวลและเนื้อเรื่องต่อเนื่องกับภาพยนตร์ของแฟรนไชส์ ภาพยนตร์นี้เขียนบทและกำกับโดย ดรูว์ เพียร์ซ และนำแสดงโดย เบน คิงสลีย์ ในบทสแลตเทอรี ร่วมกับ สคูต แมคนารี, เลสเตอร์ สเปต, และ แซม ร็อกเวลล์ ในเรื่อง ออลเฮลเดอะคิง ซึ่งผู้สร้างภาพยนตร์สารคดี (แมคนารี) ได้สัมภาษณ์ผู้ก่อการร้ายตัวปลอมที่ฉาวโฉ่ชื่อ เทรเวอร์ สแลตเทอรี ขณะอยู่ในคุก
การพัฒนาวัน-ช็อตที่เน้นตัวละคร สแลตเทอรี เริ่มขึ้นในระหว่างการผลิต ไอรอนแมน 3 โดยเพียร์ซได้คิดแนวคิดที่ขึ้นอยู่กับการที่คิงส์ลีย์จะกลับมารับบทจาก ไอรอนแมน 3 ซึ่งเขารู้สึกตื่นเต้นที่จะทำเช่นนั้นหลังจากอ่านบท ภาพยนตร์ถูกถ่ายทำในลอสแองเจลิสเป็นเวลา 3 วัน โดยเพียร์ซได้บินไปที่แคนาดาเพื่อถ่ายทำการมาของร็อกเวลล์ในบท จันติน แฮมเมอร์ ที่กลับมารับบทจาก ไอรอนแมน 2 (2010)
ออลเฮลเดอะคิง ได้รับการเผยแพร่ทางดิจิทัลและในสื่อโฮมมีเดียของเรื่อง ธอร์ เทพเจ้าสายฟ้าโลกาทมิฬ (2013) ในเดือนกุมภาพันธ์ ค.ศ. 2014 และได้รับการตอบรับที่ดี เรื่องราวของ สแลตเทอรี, แมนดาริน, และ เท็นริงส์ ได้รับการต่อยอดในภาพยนตร์ ชาง-ชี กับตำนานลับเท็นริงส์ (2021)
แหล่งข้อมูลอื่น

Marvel One-Shot: All Hail the King ที่อินเทอร์เน็ตมูวีเดตาเบส
ปลอดประสพ สุรัสวดี

| ปลอดประสพ สุรัสวดี |
| --- | --- |
ปลอดประสพใน พ.ศ. 2555

รองนายกรัฐมนตรี
ดำรงตำแหน่ง 27 ตุลาคม พ.ศ. 2555 – 7 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 9 สิงหาคม พ.ศ. 2554 – 27 ตุลาคม พ.ศ. 2555
นายกรัฐมนตรี: ยิ่งลักษณ์ ชินวัตร
ก่อนหน้า: วีระชัย วีระเมธีกุล
ถัดไป: วรวัจน์ เอื้ออภิญญกุล
รักษาการหัวหน้าพรรคเพื่อไทย
ดำรงตำแหน่ง 3 กรกฎาคม พ.ศ. 2562 – 12 กรกฎาคม พ.ศ. 2562
ก่อนหน้า: วิโรจน์ เปาอินทร์ (หัวหน้าพรรค)
ถัดไป: สมพงษ์ อมรวิวัฒน์ (หัวหน้าพรรค)
 
ข้อมูลส่วนบุคคล
เกิด: 3 มีนาคม พ.ศ. 2488 (79 ปี) จังหวัดนนทบุรี ประเทศไทย
พรรคการเมือง: ชาติไทย (2517—2533) ความหวังใหม่ (2533—2543) ไทยรักไทย (2543—2550) พลังประชาชน (2550—2551) เพื่อไทย (2551—ปัจจุบัน)
คู่สมรส: ธัญญา สุรัสวดี
ลายมือชื่อ: 

ปลอดประสพ สุรัสวดี (เกิด 3 มีนาคม พ.ศ. 2488) เป็นนักการเมืองและข้าราชการพลเรือนชาวไทย เขาเคยดำรงตำแหน่งทางการเมืองหลายตำแหน่ง ทั้งรองนายกรัฐมนตรี และรัฐมนตรีว่าการกระทรวงวิทยาศาสตร์และเทคโนโลยี เคยดํารงตําเเหน่งสำคัญภายในพรรคเพื่อไทยอาทิ โดยเป็นรองหัวหน้าพรรค และประธานคณะกรรมการยุทธศาสตร์พรรค ในช่วงที่เป็นข้าราชการเขายังเคยดำรงตำแหน่ง  ปลัดกระทรวงกระทรวงทรัพยากรธรรมชาติและสิ่งแวดล้อม ผู้อำนวยการเชียงใหม่ไนท์ซาฟารี และศูนย์เตือนภัยพิบัติแห่งชาติ ปัจจุบันดํารงตําเเหน่งที่ปรึกษาศูนย์ปฏิบัติการช่วยเหลือผู้ประสบอุทกภัย วาตภัย และดินโคลนถล่ม ในรัฐบาล แพทองธาร ชินวัตร
ประวัติ

ปลอดประสพ เกิดเมื่อวันที่ 3 มีนาคม พ.ศ. 2488 เป็นบุตรของหลวงอนุการนพกิจ (ปรารภ สุรัสวดี) กับคุณหญิงกรองทอง สุรัสวดี (สกุลเดิม: วณิกนันทน์; ต่อมาเปลี่ยนชื่อสกุลเป็น หัสดิน) ต้นตระกูลของบิดาเป็นยกกระบัตรเมืองนางรอง และตัวหลวงอนุการนพกิจผู้บิดานั้น เป็นเจ้าเมืองชัยภูมิคนที่ 24 ส่วนมารดาเป็นธิดาคนโตของพระยาหัสดินอำนวยศาสตร์ ธรรมวิลาสวรสภาบดี อดีตประธานศาลอุทธรณ์ (สาย วณิกนันทน์)  กับคุณหญิงเลื่อน หัสดินอำนวยศาสตร์
ปลอดประสพ จบชั้นมัธยมศึกษาจากโรงเรียนกรุงเทพคริสเตียนวิทยาลัย จบปริญญาตรี หลักสูตรวิทยาศาสตรบัณฑิต สาขาวิชาประมงจากมหาวิทยาลัยเกษตรศาสตร์ จบปริญญาโทบริหารการประมงจากมหาวิทยาลัยโอเรกอนสเตทในสหรัฐอเมริกา จบปริญญาเอกนิเวศวิทยาจากมหาวิทยาลัยมานีโตบาในแคนาดา ได้รับปริญญาจากวิทยาลัยป้องกันราชอาณาจักร เป็นดุษฎีบัณฑิตเทคโนโลยีการประมงที่มหาวิทยาลัยแม่โจ้ และเป็นดุษฎีบัณฑิตประมงที่มหาวิทยาลัยเกษตรศาสตร์
ด้านชีวิตครอบครัวสมรสกับธัญญา สุรัสวดี (สกุลเดิม: ประชาศรัยสรเดช) บุตรีเจ้าเกรน ประชาศรัยสรเดช กับเจ้าไข่มุกต์ ประชาศรัยสรเดช สืบเชื้อสายมาจากอดีตเจ้าผู้ครองนครแพร่ มีบุตรด้วยกัน 2 คน คือ นายปิ่นสาย สุรัสวดี อธิบดีกรมสรรพากร และ ดร.ปิ่นสักก์ สุรัสวดี อธิบดีกรมทรัพยากรทางทะเลและชายฝั่ง  และมีศักดิ์เป็นอาของ จรัสพงษ์ สุรัสวดี หรือซูโม่ตู้ นักแสดงชื่อดัง
การทำงาน > กรณีการปฏิบัติหน้าที่มิชอบเมื่อครั้งดำรงตำแหน่งปลัดกระทรวง

เมื่อวันที่ 9 มีนาคม พ.ศ. 2560 ปลอดประสพ สุรัสวดี ถูกศาลอาญาคดีทุจริตและประพฤติมิชอบกลาง มีคำพิพากษา จำคุก 1 ปี แต่รอลงอาญา 2 ปี และปรับ 20,000 บาท ฐานปฏิบัติหน้ามี่มิชอบ กรณีเมื่อปี 2546 ขณะดำรงตำแหน่งปลัดกระทรวงทรัพยากรธรรมชาติและสิ่งแวดล้อม มีคำสั่งปี 2546 สั่งยกเลิกการขึ้นดำรงตำแหน่งของนายวิฑูรย์ ชลายนนาวิน โจทก์ ในตำแหน่ง ผอ.สำนัก ( นักวิชาการป่าไม้ 9 ) โดยมิชอบ โดยศาลยังมีคำสั่งให้นายปลอดประสพ จำเลยต้องชดใช้เงินทดแทนความเสียหายโจทก์ด้วย 1.4 ล้านบาท
ล่าสุดเมื่อวันที่ 5 พฤษภาคม 2563 ต้องคำพิพากษาถึงที่สุด (ฎีกา) ให้ลงโทษจำคุกปี 8 เดือน (ติดคุกทันที/ไม่รอลงอาญา)เนื่องจากศาลเห็นว่าการโยกย้ายตำแหน่งดังกล่าวไม่เป็นธรรมและทำลายระบบคุณธรรม-ธรรมาภิบาล คำพิพากษาศาลฎีกาในคดีดังกล่าวโดยสรุป คือ ศาลฎีกาตรวจสำนวนประชุมปรึกษาหารือกันแล้ว เห็นว่า การกระทำของนายปลอดประสพ จำเลย ขณะดำรงตำแหน่งปลัด ทส. ที่ให้นายดำรงค์ออกคำสั่งใหม่ให้นายวิฑูรย์ (โจทก์) ย้ายไปดำรงตำแหน่งป่าไม้จังหวัดอำนาจเจริญนั้น เป็นตำแหน่งข้าราชการพลเรือนระดับ 8 เป็นการย้ายไปปฏิบัติหน้าที่ต่ำกว่าระดับเดิม และเป็นการโยกย้ายโดยเร่งด่วน ไม่ได้หารือต่อคณะกรรมการ ที่จำเลยอ้างว่ามีปัญหาเรื่องตำแหน่งใหม่ของโจทก์
เมื่อมีการโอนย้ายสังกัดกรมป่าไม้จากกระทรวงเกษตรและสหกรณ์มาสังกัดกระทรวงทรัพยากรฯ ซึ่งจากคำเบิกความของพยานที่ตอบคำถามยังได้ความว่าตำแหน่ง ผอ.สำนักงานวิชาการ 9 นั้น ก็จะมีกระบวนการสรรหาผู้มีคุณสมบัติซึ่งโจทก์ก็มีคุณสมบัติ จึงต่างจากที่จำเลยอ้าง
ดังนั้นการออกคำสั่งยกเลิกการแต่งตั้งโจทก์ และการย้ายนายดำรงค์มาในตำแหน่งทับซ้อนกับโจทก์จึงเป็นการปฏิบัติหน้าที่โดยมิชอบ ทำให้ได้รับความเสียหายและทางเจริญก้าวหน้าในอาชีพของโจทก์ ซึ่งการแต่งตั้งโยกย้ายระบบราชการนอกจากความเหมาะสมแล้วจะต้องคำนึงถึงคุณธรรมและธรรมาภิบาล แต่เมื่อพิจารณาจากพฤติการณ์ของจำเลยแล้ว เป็นการกระทำที่ทำลายระบบคุณธรรมและธรรมาภิบาลในระบบราชการ จึงไม่ควรรอการลงโทษ และที่ศาลอุทธรณ์ฯ กำหนดให้จำเลยชดใช้ค่าเสียหาย 1.4 ล้านบาทนั้นเหมาะสมแล้ว ฎีกาของจำเลยฟังไม่ขึ้น
ศาลฎีกาจึงพิพากษาแก้เป็นว่าจำเลยมีความผิดฐานเป็นเจ้าพนักงานปฏิบัติหน้าที่โดยมิชอบฯ ทำให้ผู้อื่นได้รับความเสียหายตามมาตรา 157 ประกอบมาตรา 86 ฐานสนับสนุนเจ้าพนักงานปฏิบัติหน้าที่โดยมิชอบฯ ให้จำคุกรวม 1 ปี 8 เดือน โดยให้ออกหมายคดีถึงที่สุดด้วย
เครื่องราชอิสริยาภรณ์

ปลอดประสพ สุรัสวดี เคยได้รับและถูกเรียกคืนเครื่องราชอิสริยาภรณ์ ชั้นสูงสุดตระกูลต่างๆ ดังนี้
พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2532 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2538 –  เหรียญจักรพรรดิมาลา (ร.จ.พ.)
พ.ศ. 2554 –  เหรียญลูกเสือสดุดี ชั้นที่ 1
พ.ศ. 2534 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)